রেকর্ড ২০টি গ্র্যান্ডস্লামের মালিক রজার ফেদেরার। অথচ ইউএস ওপেনে ১০ বছর ধরে ট্রফিশূন্য। পাঁচবারের চ্যাম্পিয়ন ফেদেরার এবার সেই লক্ষ্যে এগিয়ে যাচ্ছেন। অস্ট্রেলিয়ান নিক কিরগিয়োসকে হারিয়ে নিশ্চিত করেছেন চতুর্থ রাউন্ড। প্রথম সেটে প্রতিরোধ গড়ার চেষ্টা করেছিলেন কিরগিয়োস। একপর্যায়ে ব্যবধান ছিল ৫-৪। মনোযোগ হারিয়ে সেই সেট হেরে যান ৬-৪ গেমে। পরের দুই সেটেও একই চিত্র। ফেদেরারের জয় নিশ্চিত হয় ৬-৪, ৬-১ ও ৭-৫ গেমে।